Copenhagen Distortion

Copenhagen Distortion er en musikfestival, der finder sted i gaderne i København hvert år i løbet af ugen med den første lørdag i juni. Festivalens kulturelle fokus er på klubkultur, urbane og elektroniske musikgenrer, gadeliv, moderne kunst (kun når det vedrører natteliv eller offentlige rum), social kunst og Københavns undergrundsmagasiner (print og web).

Et af de unikke aspekter ved festivalen er at den er mobil. Distortion foregår i et nyt område hver dag - Nørrebro, Vesterbro og Refshaleøen.

Distortion består af gadefesterne, Distortion Club, som er undergrundsfester og arrangementer på udvalgte natklubber, samt 2-dags festivalen Distortion Ø, som er Skandinaviens største elektroniske musikfestival. Distortion Week Pass giver adgang til alle Distortions arrangementer, og gadearmbåndssalget sikrer at gadefesterne kan fortsætte fremover.

Historie 
Navnet og slogan'et "Distortion — A Celebration of Copenhagen Nightlife" ("en fejring af nattelivet i København") blev grundlagt i september 1998 af Thomas Fleurquin, og dancehall-ikonet Andy Fresh som en engangsforestilling i Mantra, Tivoli. Distortion blev en 5-dages mobil festival i juni 2000, med syv fester i fem dage. Distortion startede sin internationale fest, der holder konceptet i 2004 med Colette vært for et radioshow på en båd og et "afterparty".

I juni 2008 var Distortion vokset til en af de største kulturelle festligheder i København, og i 2011 havde Distortion gennemsnitligt 80.000-100.000 mennesker om dagen. Festivallen bestod dette år af 56 fester, hvoraf 14 var gadefester, og yderligere tre var massiv på henholdsvis Sankt Hans Torv, Enghave Plads og i Latinerkvarteret. 

Ved afviklingen af Distortion 2014 skønnede politiet, at der deltog omkring 100.000 festivalgæster om dagen. Politiet vurderede, at festivalen trods det store fremmøde blev afviklet uden problemer og uden anden uro, end hvad der er forventeligt en almindelig dag.

I 2014 blev Distortion afsluttet med en udendørs fest på Refshaleøen og efterfølgende chill-out i Ørstedsparken.

Grundet Covid-19, blev de store gadefester aflyst i 2020 og 2021. I 2022 er festerne tilbage på henholdsvis Vesterbro og i Inderhavnen.

Optrædener 

De har spillet til Distortion:
 Maceo Plex (USA - 2017)
 Tale Of Us (Italien - 2017)
 Mura Masa (England - 2017)
 Dubfire (USA - 2017)
 Extrawelt (Tyskland - 2017)
 Adriatique (Schweiz - 2017

 Dixon (Tyskland - 2016)
 Tiga (Canada - 2016)
 Mano Le Tough (Holland - 2016)
 Yung Lean (Sverige - 2016)
 Waka Flocka Flama (USA - 2016)
 Lido (Norge - 2016)
 Kelela (USA - 2016)
 Cashmere Cat (Norge - 2015)
 Fritz Kalkbrenner (Tyskland - 2015)
 Cyril Hahn (Schweiz - 2015)
 Skepta (England - 2015)
 Siriusmodeselektor (Tyskland - 2015)
 DJ Koze (Tyskland - 2015)
 Bladtkramer (Danmark - 2014-2016)
 Todd Terje (Norge - 2014)
 When Saints Go Machine (Danmark - 2014)
 Nils Frahm (Tyskland - 2014)
 Sun Ra Orchestra (USA - 2014)
 Tale Of Us (Italien - 2014) 
 Pupajim (Frankrig – 2013)
 DJ Harvey (England - 2013)
 DJ Snake (Frankrig - 2013)
 Kaytranada (Canada/Haiti - 2013)
 Omar Souleyman (Syrien - 2012)
 Zebra Katz (USA - 2012)
 Iceage (Danmark - 2011)
 Shit Robot (USA – 2008)
 Alexander Robotnick (Italien – 2008)
 Michael Hübbe (Danmark - 2007)
 Diskokaine (Østrig – 2007, 2008)
 Cosmo Vitelli (Frankrig – 2006)
 Hot Chip (England – 2005)
 Diplo (USA - 2005)
 M.I.A. (USA - 2005)
 Chicks on Speed (Tyskland – 2005)
 Sebastien Tellier (Frankrig – 2005)
 Gucci Sound System / Riton (England – 2005)
 WhoMadeWho (Danmark – 2005-2010)
 D-I-R-T-Y Sound System (Frankrig – 2004-2008)
 Simian Mobile Disco (England – 2004)
 Mr. Catra (Brasilien – 2004)
 TTC (Frankrig – 2003, 2006)
 Superpitcher (Tyskland – 2003)
 Feadz (Frankrig – 2003)

Kritik 
Distortion festivalen har ved flere lejligheder været kritiseret for, at den ikke i tilstrækkelig grad sørger for oprydning efter de mange festivalgæster. Festivalen aftalte i 2013 med Københavns Kommune, at kommunens Center for Rengøring skulle varetage daglig oprydning og rengøring efter festivaldeltagerne i 2013 og 2014. Efter at denne aftale er indgået med kommunen, er kritikken af affald efter festivalgæsterne stort set ophørt. I 2022 klagede parkeringsbetalende beboere på Vesterbro om manglende parkeringspladser, da disse blev inddraget til festområde. Nogle parkerede biler i området blev fjernet med fejeblad.

Se også 
Love Parade

Referencer

Eksterne henvisninger 

 Copenhagen Distortions officielle hjemmeside

Musikfestivaler i Danmark
Musik i København
Etableret i 1998
Distortion